Gerald's Gift Guest House | LekkeSlaap
Vanaf R1 830 per nag (vir 2 persone)
Gerald's Gift Gastehuis is in die prentjiemooi Sondagsriviervallei geleë, net 15 km van die Addo-olifantpark af en na aan die voorste wildreservate in hierdie malaria-vrye gebied. Die bekoorlike en luukse slaapkamers het lugversorging en is elk ingerig met 'n privaat ingang wat lei na die lieflike swembad en groot tuine op die oewer van die Coerney-rivier, met asemrowende uitsigte oor die Zuurberge in die verte.
Ons het 5 individueel versierde, moderne, luukse kamers wat elk beskik oor sy eie privaat ingang en uitkyk oor die swembad en lieflike groot tuin. Ons kamers is ruim, goed ingerig en het pragtige Chrysalis-linne om 'n gemaklike en ontspanne nagrus te verseker. Die kamers het pragtige en suite-badkamers met vrystaande baddens en groot storte.
Daar is volop voëls in die omliggende rivieroewerbos. Ontspan in die rustige omgewing en geniet die rus en vrede van die Sondagsriviervallei. Kinders word toegelaat indien dit vooraf gereël word.